Ihi s uḍfaṛ n yal afyir id-yessenfali Zimu di taɣzi n tezlit-agi; ad negzu amennuɣ i yellan mgal ansayen d tuggdi-agi n tmetti ɣef wayen i yelhan; akka am tayri, imi d ayen kan id-ssenfalayen di tuɣac, di tidet ttgamin ad tt-idiren ɛinani si tuggdi n tmuɣli tanmettit, ad negzu belli Zimu di tezlit-agi yebɣa ad yessiwel i yemdanen iwakken ad ǧǧen tamuɣli-agi, ad amnen s tmuɣli-nniḍen, tin s-wayes yettamen netta, Ɣas ma yeẓṛa mačči d ayen i yezmar ad t-ibeddel s tezlit yesɛan 04 n tedqaqtin, maca yebɣa ad yetteki deg wid yessakayen, i iɛaṛṛḍen ad beddlen kra seg wansayen-agi.